Wömmel

Wömmel (ok Wommel) is een plattdüütschen Vörnaam för Deerns.

Herkamen
Dat is bitherto nich klar, wo de Naam Wömmel vun herkamen deit. Dat is antonehmen, dat dor een langen Naam achtersteken deit, as dat bi de meisten plattdüütschen Vörnaams so is. Dat kann angahn, dat dat een Naam mit de Sülv Wom- oder Wöm- is, man ok de Sülv Wi- oder Wig- kann de Grundform ween sien. Amenn kann een sik dat ok vörstellen, dat de Naam nich vun eenen christlichen Naamen un ok nich vun eenen germaanschen Naamen afstammen deit, man dat he vun eenen Naam ut Freesland kümmt, de een ganz egen Bedüden hett. Wat nu richtig is, kann een bitherto noch nich seggen.

De plattdüütsche Naam
Mehr kann een to de neegsten beiden Stufen vun düssen Naam seggen. Vun den unbekannten Naam is een korte Form maakt wurrn. So weer dat bi de Plattsnackers fröher begäng. De korte Form weer Womme oder Wömme. Dat höört sik nich veel anners an, as de freeschen Naams Momme, Famme oder Femme, Tammo un Temme. An düsse korten Naams sünd faken Suffixen anbackt wurrn. Bi Wömme un Womme keem nu dat Anbacksel -el an. Mit düt Anbacksel konn klaar maakt weern, dat dat Froonsnaams sünd. So is ut Wömme Wömm-el un ut Womme Womm-el wurrn. 

Fundöörd
In ole Naamslisten un Urkunnen finnt sik de Naam toeerst
1664 in Overneeland bi Bremen (Wömmel)
1740 in Huchten bi Bremen (Wommel)
1663 in Harpstäe in’n Landkreis OllnborgHps.T.1663/45 - Kirchenbuchtext: Den 20 10bris habe ich Heinrich Braunß zu Horstedte und deßen Hausfrawen Wunnike Braunß ein Töchterlein getaufft, so Wommel ist genennet worden. Die Gevattern sind gewesen Harm Leestman, Wünnike Lemkuhle, und Wommel Strothhoffeß

Kiek ok nah bi
List vun plattdüütsche Vörnaams

Weblenken

 Footnoten 

Kategorie:Plattdüütsch
Kategorie:Vörnaam för Deerns